इस बार सरकार के खिलाफ आरपार की लड़ाई: गुरनाम
भाकियूप्रदेशाध्यक्षगुरनाम सिंह चढूनी ने कहा कि छह मार्च को किसान महासंघ के बैनर तले होने वाली किसान बचाओ रैली में किसानों की विभिन्न मांगों को लेकर सरकार के खिलाफ आरपार के आंदोलन का ऐलान किया जाएगा। उन्होंने कहा कि रैली में प्रदेश भर से उमड़ने वाली किसानों की भारी भीड़ सरकार को कुंभकर्णी नींद से जगाने का काम करेगी।
चढूनी रैली के सिलसिले में आज गांव संगरौली, बरसाना, जटेड़ी, काकौत, सांपनखेड़ी, मूदंड़ी, खनौदा, म्योली, डडवाना, साकरा, चंदलाना में किसानों को बढ़-चढ़कर भाग लेने का निमंत्रण देने के बाद यहां पत्रकारों से बातचीत कर रहे थे। उन्होंने कहा कि सरकार किसानों की दुश्मन बन चुकी है। सरकार किसानों से वादे कर निरंतर मुकर रही है। जिस कारण किसानों में सरकार के प्रति भारी आक्रोश है। छह मार्च की रैली सरकार की जड़े हिलाकर रख देगी। रैली के प्रति किसानों में भारी उत्साह है। उन्होंने कहा कि रैली में स्वामी नाथन आयोग की रिपोर्ट लागू करवाने, किसानों के सभी कर्ज माफ करने सहित विभिन्न मुद्दों पर सरकार से मांगे पूरी करने की मांग की जाएगी।
सरकार द्वारा समय रहते बातचीत के माध्यम से किसानों की मांगों को पूरा नहीं किया गया तो भाकियू सरकार के खिलाफ प्रदेश भर के किसानों को एकजुट कर सड़कों पर उतरने पर विवश होगी। उन्होंने कहा कि सरकार किसानों के हितों की रक्षा करने की बजाए किसानों की भावनाओं से निरंतर खिलवाड़ कर रही है। किसानों की फसलों को सरकार की मिलीभगत से मंडियों में मिट्टी के भाव लूटा जाता है। कर्ज के बोझ तले दबा किसान आत्महत्या करने पर मजबूर है, लेकिन सरकार किसानों की तरफ कोई ध्यान नहीं दे रही है। किसान बचाओ रैली में 50 से अधिक किसान संगठन भाग लेंगे। इस मौके पर युवा भाकियू प्रदेशाध्यक्ष विक्रम कसाना, प्रदेश महासचिव भूरा राम पबनावा, पृथ्वी कौल, रामपाल मूंदड़ी, कृष्ण कौल, राजेश पूंडरी, लहणा मूदंड़ी, जिले सिंह मूदंड़ी, कुलविंद्र हाबड़ी, प्रताप हाबड़ी, सोहन म्यौली, संजय उर्फ गांधी, भीम खनौदा, कपिल शर्मा, राम प्रताप कसाना, नरेंद्र चंदलाना, चमेल पबनावा, साधू राम, रणधीर बरसाना, ओमप्रकाश मूदंड़ी, हरपाल संगरौली, मेवा राम धेरड़ू, सुभाष पंवार सहित कई किसान मौजूद थे।
ढांड| भाकियूप्रदेशाध्यक्ष गुरनाम सिंह चढूनी गांवों में किसानों को रैली का निमंत्रण देते हुए।
awa_Deva hin_Deva hin_Deva hin_Deva hin_Deva